text: IniciCircuit Gironí de Cros 2015/16
  Diumenge 17 gener de 2016
  La 15a edició del Cros Vila de Salt apropa el Circuit Gironí de Cros a la comarca del Gironès, i a més s'hi disputarà el Campionat Gironí on els guanyadors de cada categoria podràn proclamar-se campions de Girona. Aquesta jornada que gaudeix d'un excel·lent entorn a la zona recreativa dels Socs ofereix als atletes un circuit ràpid i divertit que permet al públic gaudir de les curses de ben a prop.
  1. El Club d'Atletisme Salt, amb l'autorització de la Federació Catalana d'Atletisme, la col·laboració de l'Ajuntament de Salt, del Consell Esportiu del Gironès i del Consell Esportiu de la Selva, amb el suport de la Secretaria General de l'Esport, del Consell Comarcal del Gironès i de la Diputació de Girona, organitzen el XV Cros Vila de Salt juntament amb el Campionat Gironí de Cros.
  2. Els horaris i les distàncies de les curses, així com el plànol del recorregut, són els que s'especifiquen al final d'aquest reglament.
  3. Tots els atletes, excepte els participants a la cursa OPEN, hauran de disposar de la corresponent llicència vigent per la temporada 2015-2016. A partir de categoria juvenil tots els participants hauran de disposar de la corresponent llicència de la Federació Catalana d'Atletisme. A les categories prebenjamí, benjamí, aleví, infantil i cadet, la llicència vàlida serà la del Consell Esportiu corresponent i/o la llicència de la Federació Catalana d'Atletisme.
  4. El període d'inscripció finalitza el dijous 14 de gener i caldrà fer-les al web www.selva.cat/esports. Tots els atletes, excepte els participants a la cursa OPEN, només caldrà que s'inscriguin una vegada per poder participar en totes les jornades del Circuit Gironí de Cros, l'atleta que s'inscriu per una jornada no caldrà que ho torni a fer per les posteriors, per aquest motiu cada atleta haurà de conservar el seu dorsal.
  5. Els atletes participants a la categoria OPEN hauran de tramitar una inscripció per a cada jornada fins com a màxim el dijous anterior a la prova en qüestió
  6. Les inscripcions que es facin dins el termini establert seran gratuïtes, excepte per a la cursa OPEN que tindran un cost de 3€
  7. Les inscripcions que es facin al circuit el mateix dia de la prova tindran un cost per de 3€ per atleta a les categories absolutes i 1€ a les categories de promoció fins a cadet inclosa. Les inscripcions de la cursa OPEN tramitades el mateix dia de la prova tindran un cost de 5€ i es podran tramitar fins a 30 minuts abans de la sortida.
  8. En cas de pèrdua del dorsal, per fer-lo de nou, caldrà abonar 1€ a secretaria.
  9. Cada atleta només podrà participar en una prova a cada jornada, el fet de participar en més d'una prova donarà lloc a la desqualificació de l'atleta implicat.
  10. A totes les curses hi haurà una classificació per ordre d'arribada. A les curses en les quals hi participin diferents categories, s'establirà una classificació per a cada edat o categoria.
  11. En les categories de promoció, fins a cadet inclosa, tindran premi el 10 primers classificats, trofeu per als 3 primers i medalla del 4t al 10è classificat. A partir de categoria juvenil tindran premi els 6 primers classificats, trofeu per als 3 primers i medalla del 4t al 6è classificat.
  12. Les reclamacions s'hauran de presentar per escrit al jutge-àrbitre, per escrit, acompanyades de 30 euros i fins a 30 minuts després que s'hagin fet públics els resultats oficials. Els 30€ serviran com a dipòsit i es retornaran en cas de veredicte favorable a la reclamació presentada.
  13. Els organitzadors i la Federació Catalana d'Atletisme no es fan responsables dels perjudicis morals o materials que puguin patir els participants i espectadors de la competició. La no disposició d'una assegurança anual o temporal que cobreixi el risc de la pràctica esportiva és responsabilitat de cada participant i l'organització declina tota responsabilitat en aquest sentit.
  14. El sol fet de participar en aquesta competició comporta l'acceptació íntegra del present Reglament.
  1P+2G
  1P+3G
  1P+1G
  1P + 5G
  NOTA IMPORTANT: Els autocars no podran accedir a la zona de pàrquing del circuit. Per a tots els atletes i public que es desplacin amb autocar cal preveure 8 minuts caminant fins a la zona de circuit.